คนเอเชียกลัวเสี่ยงหันซื้อประกันเพิ่ม
ไอเอ็นจี เผยผู้บริโภคชนชั้นกลางในเอเชีย รวมถึงไทยต้องการความคุ้มครองชีวิตมากขึ้นรองรับความไม่แน่นอน
22 ก.ย. 2554

ไอเอ็นจี เผยผู้บริโภคชนชั้นกลางในเอเชีย รวมถึงไทยต้องการความคุ้มครองชีวิตมากขึ้นรองรับความไม่แน่นอน
ชาวเอเชียส่วนใหญ่ต้องการซื้อผลิตภัณฑ์ประกันภัยเพื่อคุ้มครองชีวิต
กรุงเทพฯ – 21 กันยายน 2554 – ไอเอ็นจี กรุ๊ป สถาบันการเงินชั้นนำของโลก เผยรายงาน (ING Insurance Dashboard) เรื่องการสำรวจภาวการณ์ทำประกันภัยใหม่ในภูมิภาคเอเชียว่า 
นายแฟรงค์ คอสเตอร์ ประธานเจ้าหน้าที่บริหาร ไอเอ็นจี ประกันภัย เอเชีย เปิดเผยว่า จากผลภาวการณ์ทำประกันภัยใหม่ของไอเอ็นจี อินชัวรันส์ แดชบอร์ด แล้ว ไอเอ็นจี กรุ๊ปยังได้ทำการสำรวจภาวการณ์ลงทุนโดยไอเอ็นจี อินเวสเตอร์ แดชบอร์ด พบว่าปัจจัยทางด้านระบบเศรษฐกิจและรายได้ที่ไม่แน่นอนในประเทศอินเดีย มาเลเซีย ไทย และญี่ปุ่น รวมทั้งความไม่มีเสถียรภาพทางการเมืองในไทยและญี่ปุ่น ทำให้ตลาดเอเชียมีทิศทางที่มุ่งให้ความสำคัญกับการคุ้มครองรายได้มากขึ้น เพื่อสร้างความมั่นคงหากเผชิญสภาวะเศรษฐกิจถดถอย 
“ขณะเดียวกันปัจจัยทางด้านค่าใช้จ่ายด้านการรักษาพยาบาลที่ไม่คาดคิด และค่ารักษาพยาบาลที่เพิ่มสูงขึ้นในประเทศจีน ฮ่องกง มาเลเซีย และไทย รวมทั้งสภาวะการเปลี่ยนแปลงทางครอบครัวในจีน อินเดีย เกาหลีใต้ และมาเลเซีย เป็นปัจจัยหลักสำคัญที่ส่งผลให้ตลาดเอเชียมีแนวโน้มพิจารณาซื้อกรมธรรม์ประกันภัยเพิ่มเติม” นายคอสเตอร์ กล่าวว่า
นอกจากนี้ การสำรวจเรื่อง “ภาวการณ์ทำประกันภัยใหม่ในภูมิภาคเอเชีย” ของไอเอ็นจี อินชัวรันส์ แดชบอร์ด ยังพบว่าชนชั้นกลางในภูมิภาคเอเชียที่มีการขยายตัวอย่างมาก กำลังพิจารณามองหากรมธรรม์ประกันภัยใหม่ๆ เพื่อซื้อความคุ้มครองเพิ่มขึ้น ทั้งนี้เพื่อให้มั่นใจว่าจะสามารถดำรงชีวิตต่อไปได้อย่างมั่นคงและมีเสถียรภาพ หากต้องเผชิญเหตุการณ์ที่ไม่สามารถคาดการณ์ได้ นอกจากนี้กลุ่มตัวอย่างยังมีความเข้าใจเกี่ยวกับคุณประโยชน์ของการประกันภัยเพิ่มขึ้นอีกด้วย
“จากการที่ชนชั้นกลางในเอเชียมีการขยายตัวอย่างต่อเนื่อง ทำให้กรมธรรม์ประกันภัยที่ผนวกรวมแผนการออมทรัพย์ได้รับการยอมรับจากชาวเอเชียที่มีรายได้ระดับกลางให้เป็นหนึ่งในผลิตภัณฑ์การจัดการสินทรัพย์ที่ได้รับความนิยมและเข้าถึงได้มากที่สุด” นายคอสเตอร์ กล่าว
นายอิกนาซีโอ อากีลาร์ ประธานเจ้าหน้าที่บริหาร บริษัท ไอเอ็นจี ประกันชีวิต กล่าวว่า ผู้ถือกรรมธรรม์ไอเอ็นจีประกันชีวิตส่วนใหญ่จะอยู่ในกรุงเทพและอีก 4 เมืองใหญ่ ไอเอ็นจีเล็งเห็นว่า ตลาดประกันภัยของไทยสามารถขยายออกไปได้อีก ทั้งยังมีช่องทางการเติบโตอีกมาก เนื่องจากผู้บริโภคระดับชนชั้นกลางของไทยเริ่มมองหาแนวทางในการดูแลและปกป้องคุณภาพชีวิตของตนเองกันมากขึ้น
&amp;&lt;2288;
&amp;&lt;2288;
&amp;&lt;2288;
&amp;&lt;2288;